139. löggjafarþing 2010–2011.

Þskj. 1073 — 618. mál.

Tillaga til þingsályktunar

um framkvæmdaátak í vegamálum á árunum 2011–2013.

Flm.: Jón Gunnarsson, Bjarni Benediktsson, Ólöf Nordal,

Árni Johnsen, Ásbjörn Óttarsson, Birgir Ármannsson, Einar K. Guðfinnsson,

Kristján Þór Júlíusson, Ragnheiður Ríkharðsdóttir, Sigurður Kári Kristjánsson,

Sigurður Ingi Jóhannsson, Tryggvi Þór Herbertsson, Þorgerður K. Gunnarsdóttir.

Alþingi ályktar að fela ríkisstjórninni að efna til framkvæmdaátaks í vegamálum á árunum 2011–2013. Á því tímabili verði 22 milljörðum kr. varið til verkefnisins sem viðbót við þau verkefni sem hafa verið ákveðin með fjárlögum 2011.

Til að fjármagna verkefnið skulu gefin út ríkisskuldabréf sem verði greidd á árunum 2016–2026.

Greinargerð.

Með tillögu þessari til þingsályktunar er lagt til að auknu fjármagni verði varið í vegaframkvæmdir á næstu árum. Nauðsynlegt er að setja aukinn kraft í þær framkvæmdir en í tillögu þessari er átt við vegaframkvæmdir að jarðgangnagerð undanskilinni. Eðlilegt er að samhliða þessu átaki hefjist framkvæmdir við jarðgangnagerð eins og rætt hefur verið. Fjöl
mörg verk eru tilbúin til útboðs, mörg þeirra var búið að bjóða út árið 2008 en framkvæmdum var frestað og öðrum sem voru tilbúin til útboðs var slegið á frest.

Þessi samdráttur í framkvæmdum hefur haft mjög alvarlegar afleiðingar fyrir verktaka
fyrirtæki í jarðvinnu og leitt af sér gjaldþrot fyrirtækja og fjöldauppsagnir starfsfólks. Vega
gerðin hefur verulegar áhyggjur af því að þekking og reynsla í greininni muni líða mjög fyrir þann mikla samdrátt sem hefur orðið.

Meðfylgjandi er yfirlit yfir þau verkefni sem Vegagerðin segir hægt að hefja framkvæmdir við innan einhverra vikna eða mánaða (fjárhæðir í yfirlitinu eru ekki endanlegar). Yfirlitið er grunnur að þeim verkefnum sem líta skal til við ákvörðun á verkefnum sem ráðist verður í á grundvelli þessa framkvæmdaátaks. Sérstaklega þarf einnig að nýta átakið til vegafram
kvæmda sem auðvelda aðgengi að vinsælum ferðamannastöðum. Verkefnin sem hægt er að ráðast í með skömmum fyrirvara eru fjölbreytt og á mismunandi stöðum á landinu. Mörg verkefnanna eru brýn en við val á verkefnum og forgangsröðun þeirra á framkvæmdatím
anum þarf að líta til eðlilegrar dreifingar milli landshluta. Eðlilegt er við ákvörðun á því átaksverkefni sem hér um ræðir að þau verkefni sem þegar eru á vegáætlun njóti forgangs í framkvæmdaröðun.

Atvinnusköpun af átakinu yrði mikil og má í því sambandi nefna að samkvæmt áætlun Samtaka atvinnulífsins mundu skapast yfir 500 störf við útboð á verkefnum að verðmæti 6 milljarða kr. sem ríkisstjórnin talaði um að bjóða út á fyrri hluta þessa árs. Ljóst má því vera að með slíku átaki sem hér er lagt til að ráðist verði í muni skapast á annað þúsund störf á næstu árum. Nokkur umræða hefur verið um sérstaka fjármögnum vegna einstakra vegafram
kvæmda með veggjöldum. Flutningsmenn eru sammála um að ekki verði gengið lengra í skattaálögum til samgöngumála en nú er orðið. Nýleg hækkun eldsneytisgjalds er ofaukin við þær erfiðu aðstæður sem ríkja í samfélaginu. Umræða og vinna við framtíðarskipulag á inn
heimtu skatta vegna samgöngumála má ekki verða til þess að tefja þær mikilvægu fram
kvæmdir sem hér er fjallað um. Slík umræða krefst tíma og frekari rannsókna. Þróun í bíla
flota landsmanna til umhverfisvænni og eyðsluminni farartækja kallar á slíka úttekt.

Yfirlit Vegagerðarinnar yfir möguleg útboðsverk fyrstu átta mánuði ársins 2011.
Suðursvæði	14.2.2011
Vegnr.	Kafli.	Vegheiti	Kaflaheiti	Lengd km	Kostn.	Aths.
1	d8	Hringvegur	Hamragilsvegur – Hveragerði	15,0	2.000
26	04	Landvegur	Galtalækur – Landmannaleið	11,8	230
204	02	Meðallandsvegur	Fossar – Syðri-Fljótar	7,7	110
218	02	Dyrhólavegur	Dyrhólavegur2 – Dyrhólaey	4,3	70
264	01	Rangárvallavegur	Akurbrekka – Stokkalækur	1,8	58
264	02	Rangárvallavegur	Gunnarsholt – Fjallabaksleið	7,5	200
268	01	Þingskálavegur	Heiði – Bolholtsskógur	7,5	200
271	01	Árbæjarvegur	Kvistir – Árbakki	3,0	70
286	01	Hagabraut	Landvegur – Heiðarbraut	4,0	210
305	02	Villingaholtsvegur	Gaulverjabæjarvegur – Fljóts
hólar	6,0	140
304	01	Oddgeirshólavegur	Hringvegur – Oddgeirshólar	4,8	50
310	01	Votmúlavegur	Jórvík – Nýibær	2,2	120
321	01	Skeiðháholtsvegur	Skeiðavegur – Skeiðháholt	1,7	20
341	01	Langholtsvegur	Flúðir – Langholtskot	3,3	190
350	01	Grafningsvegur neðri	Hlíð – Grafningsvegur efri	4,3	70
360	01	Grafningsvegur efri	Sogið – Grafningsvegur neðri	1,3	45
366	01	Böðmóðsstaðavegur	Laugarvatnsvegur – Böðmóðs
staðir	2,3	40
F26	11	Sprengisandsleið	Vatnsfellsvirkjun	3,5	42
Samtals	3.865
Suðvestursvæði
Vegnr.	Kafli	Vegheiti	Kaflaheiti	Lengd km	Kostn.	Aths.
1	e3	Hringvegur	Bæjarháls – Nesbraut	1,3	250
40	03-04	Hafnarfjarðarvegur	Gatnamót við Vífilsstaðaveg	400
Hafnarfjarðarvegur	Ýmsar aðgerðir, bætt um
ferðarflæði	200
41	14-15	Reykjanesbraut	Kaldárselsvegur – Krýsuvíkur
vegur	2,9	2.600
15	Undirgöng við Straumsvík	140
21	Undirgöng við Grænás	100
48	02-11	Kjósarskarðsvegur	Vindás – Þingvallavegur	10,0	400
411	05	Arnarnesvegur	Reykjanesbraut – Fífuhvamms
vegur	1,8	1.100
413	01	Breiðholtsbraut	Göngubrú við Norðlingaholt	100
415	04	Álftanesvegur	Hafnarfjarðarv. – Bessastaðav.	4,0	800
Samtals	6.090
Norðvestursvæði
Vegnr.	Kafli	Vegheiti	Kaflaheiti	Lengd km	Kostn.	Aths.
1	g5	Hringvegur	Um Borgarfjarðarbrú	2,3	60
1	m5	Vatnshlíð – Valadalsá	1,5	110
50	04	Borgarfjarðarbraut	Reykjadalsá	1,7	280
54	05	Snæfellsnesvegur	Haffjarðará	1,0	344
60	33	Vestfjarðavegur	Eiði – Þverá	3.000
61	38	Djúpvegur	Súðavíkurhlíð	50	Snjóflóð
62	03	Barðastrandarvegur	Hrísnesá	20	Ræsi í stað brúar
68	10	Innstrandavegur	Þorpar – Hvalvík	3,4	210
505	01	Melasveitarvegur	Hringvegur – Bakkanáma	1,5	36
508	02	Skorradalsvegur	Hvammur – Dagverðarnes	2,6	150
509	02	Akranesvegur	Undirgöng hjólandi og reið
menn	35	Öryggis
aðgerð
522	03	Þverárhlíðarvegur	Hjarðarholt – Borgarfjarðar
braut	3,6	107
550	04	Kaldadalsvegur	Langjökulsvegur – Hálsa
sveitarvegur	7,3	Óvíst
643	02	Strandavegur	Djúpvegur – Geirmundar
staðarvegur	457
704	01	Miðfjarðarvegur	Hringvegur – Staðarbakki	4,5	150
724	01	Reykjabraut	Hringvegur – Svínvetninga
braut	7,2	164
746	01	Tindastólsvegur	Þverárfjallsvegur – skíðasvæði	4,0	85
752	03	Skagafjarðarvegur	Hafgrímsstaðir – Stekkjarholt	165
5750	01	Kvíabryggjuvegur	Snæfellsnessvegur – Kvía
bryggja	2,26	35	Héraðs
vegur
Samtals	5.458
Norðaustursvæði
Vegnr.	Kafli	Vegheiti	Kaflaheiti	Lengd km	Kostn.	Aths.
1	Hringvegur	Vaðlaheiðargöng	10.700
r5	Um Jökulsá á Fjöllum	2,6	950
s6	Ysta Rjúkandi (brú)	1,0	180
t7	Vatnsdalsá – Axarvegur	6,0	330
u4	Berufjarðarbotn (þverun)	4,6	770
82	05	Ólafsfjarðarvegur	Snjóflóðavörn við Sauðanes 1. áfangi	50
87	02	Kísilvegur	Frá slitlagsenda til norðurs	3,1	120
92	09	Norðfjarðarvegur	Norðfjarðargöng	10.500
96	01	Suðurfjarðavegur	Fáskrúðsfjarðarbotn	2,5	350
807	01	Skíðadalsvegur	Skáldalækur – Brautarhóll	3,6	145
01	Hofsá – Ytra Hvarf	3,4	120
815	01	Hörgárdalsvegur	Skriða – Brakandi	4,0	200
816	Dagverðareyrarvegur	Helluland – Gásir	1,2	25
826	01	Hólavegur	Gnúpufell – Arnarfell	4,7	110
842	01	Bárðardalsv. vestri	Hringvegur – Hlíðarendi	10,8	240
854	01	Staðarbraut	Aðaldalsvegur – Laxá	4,5	120
862	Dettifossvegur	Dettifoss – Norðausturvegur	30,0	1.700
917	Hlíðarvegur	Fossvellir – Hallgeirsstaðir	8,0	250
923	Jökuldalsvegur	Gilsá – Arnórsstaðir	3,4	120
Samtals	26.980
Samtals allt landið	42.393